Kedy si už môžem spraviť tehotenský test?
V prvom rade je potrebné si uvedomiť, že k oplodneniu vajíčka spermiou nemusí dôjsť v deň pohlavného styku. Po splynutí vajíčko vstupuje do maternice, cca na tretí až štvrtý deň po oplodnení, pričom k jeho uhniezdeniu k stene maternice dochádza až potom. To znamená, že celý tento proces môže trvať aj 10 dní.
Ak je druhá čiarka testu slabá, v drvivej väčšine prípadov platí, že bez ohľadu na jej intenzitu potvrdzuje tehotenstvo. Avšak, odporúča sa tehotenský test opakovať aj neskôr, pretože slabá intenzita čiarky môže znamenať i skresľujúce výsledky. Tie sa objavia napríklad kvôli liekom na liečbu neplodnosti, ďalej kvôli takzvanému biochemickému tehotenstvu, pri ktorom nedôjde k úplnému uhniezdeniu vajíčka a menštruácia je tak oneskorená, tiež z dôvodu mimomaternicového tehotenstva, cyste na vaječníkoch a podobne.